મહેસાણા જિલ્લાના સુંધિયા ગામના ભરતભાઈ દેસાઈ સંદેશના ઓ ‘મા’ કેમ્પેઇનમાં મહેસાણાની ઉપસાન હોસ્પિલમાં ચાલતી લાલિયાવાડીની પોલ ખોલી છે. તેમણે જણાવ્યું હતું કે, મારા માસીના દીકરા ભાવેશ દેસાઈને કિડની પર સોજો આવ્યો હતો. જેથી અમે ગત ઓગસ્ટ મહિનામાં મહેસાણાની ઉપાસના હોસ્પિટલમાં સારવાર માટે દાખલ થયા હતા. દરમિયાન અમે હોસ્પિટલમાં લાગેલા મા કાર્ડના કાઉન્ટર પર પૂછપરછ કરી હતી કે અમારી સારવાર મા કાર્ડ હેઠળ થઈ જશે. ત્યારે ત્યાં હાજર અધિકારીએ અમને ડોક્ટર્સ સાથે વાત કરવાનું કહ્યું હતું. જેથી અમે કન્સલ્ટન્ટ ડોક્ટર્સ સાથે વાત કરી તો તેમણે અમને જણાવ્યું હતું કે, તમારી પાસે મા કાર્ડ છે તે નવું છે માટે હજુ ઉપયોગ થયો નથી એટલે તરત ના થાય તેના માટે તમારે ૪થી ૫ ડાયાલિસીસ કેશથી કરાવવી પડશે. ત્યાર બાદ મા કાર્ડમાં સારવાર થશે.